CELEX: 62011TN0130
Language: mt
Date: 2011-03-07 00:00:00
Title: Kawża T-130/11: Rikors ippreżentat fis- 7 ta’ Marzu 2011 — Gossio vs Il-Kunsill

30.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/20
            
         Rikors ippreżentat fis-7 ta’ Marzu 2011 — Gossio vs Il-Kunsill
   (Kawża T-130/11)
   2011/C 130/38
   Lingwa tal-kawża: il-Franċiż
   
      Partijiet
   
   
      Rikorrent: Marcel Gossio (Abidjan, il-Côte d’Ivoire) (rappreżentant: G. Collard, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   Ir-rikorrent jitlob lill-Qorti Ġenerali jogħġobha:
   
               —
            
            
               tikkonstata li, rigward ir-rikorrent, G. Gossio, ir-Regolament tal-Kunsill (UE) Nru 25/2011, tal-14 ta’ Jannar 2011, kif ukoll id-Deċiżjoni tal-Kunsill, tal-14 ta’ Jannar 2011, ippubblikati fil-15 ta’ Jannar 2011 fil-Ġurnal Uffiċjali tal-Unjoni Ewropea, ma humiex fondati fil-fatt,
            
         
               —
            
            
               konsegwentement,
               
                           —
                        
                        
                           tannulla r-Regolament tal-Kunsill UE Nru 25/2011, tal-14 ta’ Jannar 2011 u d-Deċiżjoni tal-Kunsill 2011/18/PESK tal-14 ta’ Jannar 2011;
                        
                     
                           —
                        
                        
                           sussidjarjament, tordna li l-isem ta’ M. Gossio jitneħħa mil-listi annessi mal-imsemmi regolament u mal-imsemmija deċiżjoni.
                        
                     
         
      Motivi u argumenti prinċipali
   
   Insostenn tar-rikors, ir-rikorrent jinvoka żewġ motivi.
   
               (1)
            
            
               L-ewwel motiv huwa bbażat fuq ksur tal-obbligu ta’ motivazzjoni, inkwantu l-motivi tal-inklużjoni tar-rikorrent fil-lista tal-persuni u entitajiet li għalihom japplikaw il-miżuri restrittivi huma sterjotipati mingħajr ma ssemma l-ebda element fattwali preċiż li jippermetti li tiġi evalwata r-rilevanza tal-imsemmija inklużjoni fil-lista.
            
         
               (2)
            
            
               It-tieni motiv huwa bbażat fuq żball manifest ta’ evalwazzjoni, inkwantu r-rikorrent, peress li jagħmel parti mill-amministrazzjoni, ma għandux, fid-dawl tal-funzjonijiet tiegħu, kompetenza sabiex ipoġġi lilu nnifsu taħt l-awtorità ta’ president speċifiku, imma għandu jeżerċita l-funzjonijiet tiegħu fil-kontinwità tal-amministrazzjoni li jagħmel parti minnha.